Diari Oficial de la Generalitat Valenciana


Sumari del DOGV 4230, del 17-04-2002 (2002/3348)

ACORD de 5 de febrer de 2002, de la Comissió Territorial d'Urbanisme d'Alacant, relatiu al Pla Especial per a la Delimitació de Reserva de Terrenys per a la Constitució de Patrimoni Públic de Sòl Industrial, promogut per Sepiva.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3348


Data del document
:   05-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Seguretat i Promoció Industrial Valenciana, SA
    * Sax
    * propietat pública
    * terreny industrial
    * pla d'urbanisme

ACORD de 5 de febrer de 2002, de la Comissió Territorial d'Urbanisme d'Alacant, relatiu al Pla Especial per a la Delimitació de Reserva de Terrenys per a la Constitució de Patrimoni Públic de Sòl Industrial, promogut per Sepiva. [2002/3348]
  
Vist l'expedient de referència i sobre la base dels antecedents i consideracions següents:
  
Antecedents de fet
  
Primer. El secretari general de la Conselleria d'Indústria i Comerç, amb data de 23 de gener de 2001, va sotmetre a informació pública l'expedient durant el termini de 20 dies; i es va procedir a la publicació mitjançant anuncis en el Diari Oficial de la Generalitat Valenciana núm. 3.932, de 5 de febrer de 2001, i en el diari La Verdad de 5 de febrer de 2001; es van presentar tres al·legacions de les quals dos van ser estimades i es va aprovar provisionalment per resolució del conseller d'Indústria i Comerç el 17 d'abril de 2001.
  
La Conselleria d'Innovació i Competitivitat va remetre el 30 de novembre de 2001 al Servei Territorial d'Urbanisme, les al·legacions de la senyora Vicenta Guillén Mayor, presentades fora de termini i referides a què el projecte afecta dues parcel·les de la seua propietat sense que s'hagen arreplegat en el projecte. No obstant això, dites parcel·les sí que s'arrepleguen en els plans, encara que potser s'haja equivocat el propietari.
  
Segon. La documentació està integrada per memòria informativa i justificativa i plans informatius i d'ordenació, així com fitxes d'identificació de béns i de drets.
  
Tercer. L'objecte del present expedient no és un altre que delimitar una àrea de sòl urbanitzable, i legitimar en aquesta l'expropiació dels terrenys que inclou, per a la seua adscripció al patrimoni públic de sòl, a l'empara de l'article 99.1 de la LRAU. Això es justifica en la necessitat de crear una àrea per a l'establiment d'usos d'interés públic que permeta atendre les demandes socials relatives a l'ocupació i la industrialització.
  
L'homologació de les Normes Subsidiàries de Sax va ser aprovada per la Comissió Territorial d'Urbanisme el 13 de novembre de 2000. L'àrea que es delimita està classificada com a sòl urbanitzable. A més, com a antecedent, consta en l'expedient el conveni de col·laboració firmat a València, amb data 11 de gener de 2001, entre la Generalitat Valenciana, a través de la Conselleria d'Indústria i Comerç i l'excel·lentíssim Ajuntament de Sax, per a la gestió i actuació d'una àrea de sòl industrial; i aprovat pel ple de l'Ajuntament el 10 d'agost de 2001.
  
Quart. Consta en l'expedient el certificat de la secretària de l'Ajuntament de Sax relatiu a l'acord adoptat pel ple de l'Ajuntament de 13 de setembre de 2001 pel qual, segons consta, els assistents acorden per unanimitat aprovar la proposta de l'alcaldia en tots els seus termes, i són aquests els que a continuació es transcriuen:
  
?Primer. Emetre dictamen favorable al Pla Especial de Delimitació de Terrenys per a la Constitució de Patrimoni Públic de Sòl que afecta els terrenys inclosos en el Pla Parcial Lloma del Barret, promogut per la Conselleria d'Indústria i Comerç i sotmés a exposició pública mitjançant anunci publicat en el DOGV de 10 d'agost de 2001.-
  
Consideracions tecnicojurídiques
  
Primera. La tramitació ha sigut correcta, de conformitat amb el que estableixen els articles 38 i següents de la LRAU, en relació amb l'article 43 del citat text legal.
  
Segona. La documentació es considera completa en línies generals de conformitat amb el que estableix l'article 27 LRAU i 89 del RPCV.
  
Tercera. L'article 276 del TRLS/92 legislació bàsica en la matèria i que està vigent segons el que disposa la disposició derogatòria única de la Llei 6/98, de 13 d'abril, sobre Règim del Sòl i Valoracions, estableix literalment en el seu apartat primer:
  
?Els ajuntaments que disposen de planejament general hauran de constituir el seu respectiu patrimoni municipal del sòl, amb la finalitat de regular el mercat de terrenys, obtindre reserves de sòl per a actuacions d'iniciativa pública i facilitar l'execució del planejament.-
  
Per la seua banda, l'article 280.1 del citat text legal estableix:
  
?Els béns del patrimoni municipal del sòl, una vegada incorporats al procés d'urbanització i edificació, hauran de ser destinats a la construcció d'habitatges subjectes a algun règim de protecció pública o a altres usos d'interés social, d'acord amb el planejament urbanístic.-
  
D'altra banda, la LRAU, en l'article 99, estableix que en previsió de l'ampliació dels seus patrimonis públics de sòl, els ajuntaments podran reservar-se àrees per a legitimar en aquestes l'expropiació de béns immobles, qualsevol que siga la seua classificació o qualificació urbanística. La reserva, si no estiguera prevista en el Pla General, s'efectuarà mitjançant Pla Especial i podrà ser fins i tot prèvia a la programació dels terrenys. La dita reserva s'efectuarà per a aconseguir fins socials com poden ser: crear dotacions públiques, promoure sòl urbanitzat per a atendre demandes socials, o construir habitatges subjectes a algun especial règim de protecció social.
  
Del contingut dels articles citats queda clar que l'expropiació de terrenys per a constitució o ampliació del patrimoni municipal del sòl pot tindre com una de les seues comeses obtindre reserves de sòl per a actuacions d'iniciativa pública com ocorre en el supòsit que ens ocupa. Al seu torn, aquests béns una vegada urbanitzats i edificats, hauran de ser destinats als fins socials per als quals es van constituir.
  
Per tant, les determinacions contingudes en el present expedient es consideren en línies generals correctes, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
L'ordenació de l'àmbit que ara es delimita en ordre a possibilitar la seua expropiació, s'ajustarà a la legislació urbanística vigent a la Comunitat Valenciana i, en concret, a l'ordenació prevista en el Pla Parcial Llomes del Barret aprovat el 24 de gener de 2001 per la Comissió Territorial d'Urbanisme i publicat en el Butlletí Oficial de la Província de 18 de desembre de 2001. Planejament que han informat les administracions sectorials les competències de les quals puguen veure's afectades per l'actuació.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans especials de municipis de menys de 50.000 habitants, de conformitat amb el que disposa l'article 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r) Aprovar definitivament el Pla Especial per a constitució de patrimoni públic del municipi de Sax.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de Normes Urbanístiques.
  
Contra el present acord que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.